אסתר אייזן

אנדרטת השואה ב[[כפר סבא, יצרה אסתר אייזן]]

אסתר (טושיה) אייזן (1 בפברואר 1929 – 20 במרץ 2014) הייתה פסלת, סופרת ומשוררת ישראלית. הקימה שש אנדרטאות להנצחת קהילות יהודיות בפולין שהוכחדו בשואה, ביניהן לזכר לודז', העיר שבה נולדה וגדלה. חמש ניצבות בבית העלמין בחולון ואחת, המוקדשת לשואה, הוקמה בכפר סבא.

== ביוגרפיה ==
אייזן נודלה וגדלה בלודז', בתם של רוז'קה (נולדה ב-1902) ופליק ציגלברג (נולד ב-1899). רוז'קה הייתה אשתו השנייה של אביה. בעבר היה נשוי לאחותה של רוזקה, איתה נולד לו בן זכריה סאלק (נולד ב-1915). אביה היה סוחר. בהיותה בת 11, בשנת 1940, גורשה לגטו לודז' עם בני משפחתה ומצאה עצמה חיה בחדר אחד עם חמישה בני משפחה ואדם זר נוסף. בגטו, אחיה הגדול גווע ברעב ואמה נשלחה למחנה ההשמדה חלמנו. באוגוסט 1944 גורשה עם אביה מהגטו לאושוויץ, שם הופרדה מאביה. לאחר 10 ימים באושוויץ נשלחה לעבודת כפייה במחנה בומליץ, כעבור חודש הועברה לברגן בלזן וכעבור עוד חודש למחנה אלסניג, ובו עבדה עד אפריל 1945.

עם התקרבות בנות הברית הועמסו האסירות על רכבות, ללא מזון ומים, למקום אחר בגרמניה. הרכבת הופצצה ורבים נהרגו. האסירות נמלטו כדי לתפוס מחסה ושבו אל הקרונות תחת ירי של החיילים הגרמנים. היא ברחה עם חברה אל היער. כשחזרו למחרת לקרונות המופצצים, נודע להן כי הגרמנים ריכזו 100 אסירות בתוך מבנה והציתו אותו על יושביו. בתום מלחמת העולם השנייה שבה לפולין. לאחר פוגרום קיילצה ברחה מפולין. בדרך הכירה את . השניים נישאו במחנה עקורים ברגן בלזן. בני הזוג עלו לישראל ב-22 במאי 1948. טוביה התגייס מיד לצה"ל ושירת ביחידת פשיטה והשתתף בקרבות בנגב. בעת מבצע חורב באזור ואדי אביד, נשאר לתקן זחל"ם שהתקלקל. כהשיירה יצאה לפעילות הוא נהרג ב-28 בדצמבר ונקבר בחלוצה. ב-20 ביולי 1949 הועבר לקבורה בבית הקברות הצבאי בחיפה. היא נישאה בשנית לרומק, ידיד נעורים מלודז', ולזוג נולדו שלושה ילדים ושני נכדים. על מנת להתמודד עם אובדנה החלה לעסוק באמנות והפכה לפסלת וסופרת.

למדה פיסול בהדרכתו של רודולף להמן. במהלך השנים הוצגו פסליה במוזאונים ובתערוכות בארץ ובעולם. יצירותיה מוצגות במקומות שונים, בהם מוזיאון ישראל. בשנים 1978–1990 יצרה שש אנדרטאות לזכר קהילות יהודיות מפולין שהוכחדו בשואה, בין השאר לזכר הקהילה בלודז'. חמש מהן ניצבות בבית העלמין בחולון והשישית ממוקמת בכפר סבא. האנדרטה הראשונה הייתה לזכר קהילת לודז', את הלוט הסיר נשיא המדינה היוצא פרופ' אפרים קציר בן העיר. נוסף על כך, עסקה גם בציור ובכתיבה.

בשנים 2003–2005 כיהנה בתפקיד ממלאת מקום יושב ראש אגודת הסופרים העברים.

בשנת 2004 הדליקה אייזן אחת משש המשואות בעצרת הפתיחה הממלכתית ביד ושם ביום הזיכרון לשואה ולגבורה.

== פרסים ==
בשנת 2005 זכתה בפרס ראש הממשלה על שם לוי אשכול, פרס היצירה.

== פסליה ==
===אנדרטאות===
* לזכר קהילת יהודי לודז' (1978) בבית העלמין בחולון
* לזכר קהילת יהודי טומשוב מזובייצקי (1980), נמצאת בבית העלמין בחולון
* לזכר קהילת יהודי פלוצק (1981), נמצאת בבית העלמין בחולון
* לזכר יהדות אפטא (1982), נמצאת בבית העלמין בחולון
* לשואה (1990), נמצאת ברחוב נורדאו 77, בכניסה לבית העלמין בכפר סבא

== ספריה ==
* יקום איש (ספר שירים) - הוצאת עקד, 51986
* בית בכיכר הלחם (ספר שירים) - 1993
* בעד ציפת גוף וגרעין (ספר שירים) - 1996
* מוצאי חול - ספרי עיתון 77, 1998
* אמי תפרה כוכבים (רומן אוטוביוגרפי) - הוצאת כרמל, 2003
* עוד היה מבקש להמריא ספרי עיתון 77, 2006
* במזל עקרב - הוצאת גוונים, 2012

== תערוכות ==
===קבוצתיות===
* 1971 - תערוכת ציור ופיסול בבית התרבות לצעירים של כפר סבא
* 1972 - ישן וחדש באוסף המוזיאון - מוזיאון יד לבנים, פתח תקווה
* 1975 - תערוכות קיץ - מוזיאון יד לבנים, פתח תקווה
* 2002 - בראשית - סטודיו אמן, בית ספר וגלריה לאומנויות, חדרה, מוזיאון בית התנ"ך, תל אביב
* 2003 - סולם יעקב - בכחול לבן - מרכז מולדובן יד התשעה, הרצליה
* 2013 - דם המכבים: זיכרון ושכול באמנות ישראל - מוזיאון הנגב לאמנות, באר שבע

===יחיד===
* 1969 - אסתר אייזן - תערוכת פסלים, הגלריה לאמנות על שם צ'מרינסקי

==גלריה==
<gallery caption="" widths="150px" heights="150px" perrow="4">
קובץ:Łódź memorial.jpg|האנדרטה לזכר קהילת יהודי לודז' בבית העלמין בחולון
קובץ:Płock memorial.JPG|האנדרטה לזכר קהילת יהודי פלוצק בבית העלמין בחולון
</gallery>

==קישורים חיצוניים==

* 
* [https://museum.imj.org.il/artcenter/newsite/he/?artist=אייזן,%20אסתר&list== אסתר אייזן], באתר מוזיאון ישראל, ירושלים
* [https://www.yadvashem.org/he/remembrance/archive/torchlighters/eisen.html אסתר אייזן], באתר יד ושם - רשות הזיכרון לשואה ולגבורה
* [https://library.osu.edu/projects/hebrew-lexicon/00568.php אסתר אייזן], באתר לקסיקון הספרות העברית החדשה
* 
* הרצל חקק, [https://www.news1.co.il/Archive/003-D-91177-00.html נפרדים מאסתר אייזן], באתר news1, 23 במרץ 2014
* 

== הערות שוליים ==

קטגוריה:פסלות ישראליות
קטגוריה:סופרות ישראליות
קטגוריה:משוררות ישראליות
קטגוריה:אסירים בגטו לודז'
קטגוריה:סופרות השואה
קטגוריה:ישראליות ילידות פולין
קטגוריה:עולות לאחר מלחמת העולם השנייה
קטגוריה:אסירים במחנה הריכוז אושוויץ
קטגוריה:ניצולות השואה
קטגוריה:זוכות פרס היצירה לסופרים ומשוררים
קטגוריה:ישראליות שנולדו ב-1929
קטגוריה:ישראליות שנפטרו ב-2014
קטגוריה:זיכרון השואה בישראל